CELEX: 62021TN0519
Language: da
Date: 2021-08-24 00:00:00
Title: Sag T-519/21: Sag anlagt den 24. august 2021 — VY mod Kommissionen

18.10.2021   
            
            
               DA
            
            
               Den Europæiske Unions Tidende
            
            
               C 422/25
            
         
      Sag anlagt den 24. august 2021 — VY mod Kommissionen
      (Sag T-519/21)
      (2021/C 422/34)
      Processprog: fransk
      
         Parter
      
      
         Sagsøger: VY (ved advokat F. Moyse)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 25. maj 2021.
               
            
                  —
               
               
                  Følgelig fremmes den indgivne klage til realitetsbehandling.
               
            
                  —
               
               
                  Hvad angår realiteten annulleres afgørelsen af 30. marts 2020.
               
            
                  —
               
               
                  Følgelig indrømmes sagsøgeren ret til at oppebære en efterladtepension i medfør af artikel 18 i bilag VIII til vedtægten.
               
            
                  —
               
               
                  Europa-Kommissionen tilpligtes under alle omstændigheder at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Kommissionens afgørelse om at nægte at tildele sagsøgeren en efterladtepension har sagsøgeren anført fem anbringender.
      
                  1.
               
               
                  Første anbringende om, at klagen af 2. februar 2021 skal antages til realitetsbehandling. Sagsøgeren har gjort gældende, at den indgivne klage skal antages til realitetsbehandling med den begrundelse, at afgørelsen af 30. marts 2020 ikke havde karakter af en administrativ afgørelse, der kunne være genstand for et søgsmål, og at det følgelig med rette kunne antages, at der var tale om en skrivelse, der blot informerede sagsøgeren om de skridt, der skulle foretages efter hendes ægtefælles død.
               
            
                  2.
               
               
                  Andet anbringende om en ulovlighedsindsigelse vedrørende artikel 18 i bilag VIII til vedtægten for tjenestemænd i Den Europæiske Union (herefter »vedtægten«) som følge af en tilsidesættelse af ligebehandlingsprincippet og en forskelsbehandling alt efter karakteren af den retlige forbindelse af samlivet.
               
            
                  3.
               
               
                  Tredje anbringende om en retlig fejl ved anvendelsen af artikel 18 i bilag VIII til vedtægten, for så vidt som Kommissionen burde have fortolket denne artikel således, at den omfatter det ægteskabelige samliv, uanset om parret er gift, har indgået en pacs-aftale eller er samboende.
               
            
                  4.
               
               
                  Fjerde anbringende om en forkert fortolkning af begrebet ægtefælle som omhandlet i den ordning, der finder anvendelse på efterladtepension, med den begrundelse, at den generelle udvikling af det europæiske samfund for så vidt angår samliv kræver en vid fortolkning af dette begreb.
               
            
                  5.
               
               
                  Femte anbringende om anlæggelse af et åbenbart urigtigt skøn som følge af den manglende hensyntagen til sagsøgerens særlige situation. Sagsøgeren har i denne henseende gjort gældende for det første at samlivet med hendes ægtefælle varede i mere end toogtredive år, for det andet, at de fik et barn sammen og endelig, at hun, da hendes ægtefælles helbredstilstand blev forværret, var ved hans side for at hjælpe ham.